2018. gada 23. janvārī Rīkojums Nr. 26

Rīgā (prot. Nr. 5 41. §)

**Par konceptuālo ziņojumu "Par grāmatvedības vešanu angļu valodā un citu valūtu lietošanu grāmatojumos"**

1. Atbalstīt konceptuālajā ziņojumā "Par grāmatvedības vešanu angļu valodā un citu valūtu lietošanu grāmatojumos" (turpmāk – konceptuālais ziņojums) ietverto risinājumu.

2. Atbalstīt konceptuālajā ziņojumā ietvertajā risinājumā minētos pasākumus. Par pasākumu ieviešanu ir atbildīgas šādas iestādes:

2.1. par 3.1. pasākumu – Valsts ieņēmumu dienests, pasākuma izpildes termiņš – 2018. gada 1. februāris;

2.2. par 3.2. pasākumu – Valsts ieņēmumu dienests, pasākumu īsteno pastāvīgi;

2.3. par 3.3. pasākumu – Valsts ieņēmumu dienests, pasākuma izpildes termiņš – 2019. gada 1. septembris;

2.4. par 3.4. pasākumu – Valsts valodas centrs, pasākumu īsteno pastāvīgi.

3. Konceptuālajā ziņojumā ietvertajā risinājumā minēto pasākumu īstenošanu atbildīgajām iestādēm nodrošināt no tām piešķirtajiem budžeta līdzekļiem.

4. Ekonomikas ministrijai sagatavot un ekonomikas ministram līdz 2019. gada 1. janvārim iesniegt noteiktā kārtībā Ministru kabinetā informatīvo ziņojumu par konceptuālajā ziņojumā ietvertajā risinājumā minēto pasākumu īstenošanu.

Ministru prezidents,

veselības ministra

pienākumu izpildītājs Māris Kučinskis

Ministru prezidenta biedrs,

ekonomikas ministrs Arvils Ašeradens